
Д О К Л А Д
по чл.21, ал.2 от ЗОП

Настоящият доклад е изготвен единствено с информационна цел и с оглед обобщаване на резултатите от проведените пазарни проучвания в контекста на изискванията на чл.21, ал.2 от Закона за обществените поръчки, във връзка с определяне на прогнозната стойност за възлагане на обществена поръчка с предмет: „Предоставяне на услуги, свързани със селското стопанство (в т.ч. изпълнение на агротехнически услуги, оран, сеитба, жътва, балиране, силажиране, поливане и др.) за срок от 12 месеца ”
Документът не следва да бъде използван за други цели, с изключение на тези, за които е изготвен.
Услугата, която предстои да бъде възложена е регулярна. Предвид това и при условията на чл.21, ал.8, т.1 от ЗОП, стопанството е определило прогнозната стойност за извършване на услугата, в размер на 46000,00 лв./четиридесет и шест хиляди лева/ без ДДС, на база действителната обща стойност на същата поръчка, възложена през предходните 12 месеца, коригирана с промените в количествата обработваема земя, заложени в техническата спецификация.
С измененията на ЗОП, обн.ДВ, бр.86 от 18.10.2018 г., в сила от 01.03.2019 год., необходимостта от предварително провеждане на пазарни проучвания или консултации става задължителна. Прогнозната стойност на обществената поръчка, трябва да е актуална към датата на решението за нейното откриване, съобразно пазарната стойност на предстоящите за възлагане дейности, определени в резултат на пазарни проучвания.
В хода на извършеното пазарно проучване бяха разгледани обявените в АОП и официалните сайтове – „Профил на купувача“, обществени поръчки със сходен предмет, ценовите предложения на участниците в процедурите, както и действащи договори.
В резултат на проведените пазарни проучвания бяха направени следните изводи:
Прогнозната цена, определена за възлагане на обществена поръчка с предмет „Предоставяне на услуги, свързани със селското стопанство (в т.ч. изпълнение на агротехнически услуги, оран, сеитба, жътва, балиране, силажиране, поливане и др.) за срок от 12 месеца ” е адекватна на средните пазарни такива, определена в съответствие с финансовия ресурс на възложителя и изчислена на база действителни разходи, които биха били направени от участника, определен за изпълнител на услугата.



Изготвил:………П…………..
		/инж. Я. М./*Налице е положен подпис, като същия е заличен, съгласно Общия регламент за защита на личните данни – Регламент (ЕС)2016/679

image1.jpeg




